Дупна стена. мах. Свражен. м. Дупна стена (Свраженски дол). Врачански пещерен район. Лакатнишки пещерен подрайон. №203.
Дължина (13 м), денивелация (+ 2 м).
Местонахождение и достъп:
Намира се на около 1 км западно от разклонението от главния път за махала Свражен. Входът и е разположен на 12 метра над основата на висок скален венец и се вижда от далеч (от пътя и от жп линията).
Според районирането на карста (по В. Попов) попада във Врачански пещерен район №203. Лакатнишки пещерен подрайон.
До нея се достига след около 40 минутен преход от разклона на главния път Своге-Мездра. До пещерата може да се стигне като се тръгне пеша от разклона и се навлезе в Свраженски дол. Скалния венец остава в ляво високо горе. До основата му се върви по стръмен склон без пътека. Ориентир е самия вход на пещерата. Той отстои на 12 метра височина над основата на скалния венец и е достъпен или чрез скално катерене или с рапел от ръба на скалата. За да се достигне до връхната точка на венеца, той трябва да се заобиколи от север. Изкачването е по характерно прекъсване на венеца.
Описание:
Входът на пещерата е разположен на висок скален венец западно от махала Свражен и отстои на 12 метра височина над основата на скалния венец. Най-лесно до нея се достига чрез рапел от връхната част на скалите (виж техническото описание). Има забити упори под ръба на скалите и междинно прехвърляне на 2-3 метра в дясно преди входа на пещерата. 
Входът е с размери-ширина около 3 метра и височина 6 метра. Има източно изложение и форма на обърната полуелипса.  
Пещерата е възходяща, започва с обемно предверие след което свода се снишава.   Ширината на галерията варира между 3 и 1 метра. Височината и между 6 и 1.50 метра. Галерията се развива в западна посока. Пода е покрит с наслаги от суха глина и отделни ръбести камъни. По стените и свода се забелязва интензивно мразово изветряне и стари корозионни нива. След осмия метър  галерията правидесен завой, следва къса галерия и пещерата задънва в наслаги. Тя е леговище на лисица, която вероятно влиза по тясна скална козирка. Гледката от пещерата която се разкрива е великолепна. Нейната дължина е 13 метра при денивелация от + 2 метра.
Техническо описание:
Основно и дублиращо закрепване на дървета в близост до ръба на венеца. Следващите закрепвания са на скален издатък с два спита. От тях системата се  изнася в камбана в дясно от отвора на пещерата. Камбаната е около 15 метра след което се прави междинно прехвърляне на спит на няколко метра над входа. За да се влезе в пещерата се прави кратък пандюл. Има скални халки на които може да се върже въжето. Да се внимава въжето да не бъде изпуснато, че е рисково закачането от самия ръб отвеса при входа.  
Необходим инвентар: 
65 метра въже, 2-4 лентови примки, 2 планки, 1 удължител, 5-6 карабинера.
История на проучването:
В ГКПБ няма сведения тази пещера да е изследвана и картирана преди 2016 година. Пещерата е известна на местното население и на пещерняците, но поради затруднения достъп не е изследвана. Проучена и картирана на 14.02.2016 г. от  Симеон Ненков и Константин Стоичков ПК „Хеликтит“ София. 
